คอนสตันติน โรคอสซอฟสกี

| คอนสตันติน โรคอสซอฟสกี |
| --- | --- |
โรคอสซอฟสกี ในยศ จอมพลแห่งโปแลนด์

รองนายกรัฐมนตรีโปแลนด์
ดำรงตำแหน่ง 20 พฤศจิกายน 1952 – 18 มีนาคม 1954
นายกรัฐมนตรี: บอแลสวัฟ บีแยรุต โยเซฟ ไซรานกีวิช
ก่อนหน้า: ซีนอน โนวัค
ถัดไป: ยาคุบ เบอร์แมน
รัฐมนตรีว่าการกระทรวงกลาโหม
ดำรงตำแหน่ง 6 พฤศจิกายน 1949 – 13 พฤศจิกายน 1956
นายกรัฐมนตรี: โยเซฟ ไซรานกีวิช บอแลสวัฟ บีแยรุต โยเซฟ ไซรานกีวิช
ก่อนหน้า: มิคาล โรลา-ซิเมียร์สกี้
ถัดไป: แมเรียน สปายชาลสกี้
 
ข้อมูลส่วนบุคคล
เกิด: กอนซตันตือ กซาแวรอวิตช์ รอกอสซอฟสกี 21 ธันวาคม ค.ศ. 1896(1896-12-21) วอร์ซอ คองเกรสโปแลนด์ จักรวรรดิรัสเซีย
เสียชีวิต: 3 สิงหาคม ค.ศ. 1968(1968-08-03) (71 ปี) มอสโก สหภาพโซเวียต
รางวัล:   เครื่องอิสริยาภรณ์แห่งชัยชนะ เครื่องอิสริยาภรณ์เลนิน (7) เครื่องอิสริยาภรณ์ธงแดง (6) เครื่องอิสริยาภรณ์ซูโวรอฟ, ขั้นที่ 1 เครื่องอิสริยาภรณ์คูตูซอฟ, ขั้นที่ 1 เวอร์ตูติ มิลิตาริ Cross of Grunwald เครื่องราชอิสริยาภรณ์บาท เครื่องอิสริยาภรณ์เลฌียงดอเนอร์ กางเขนแห่งนักบุญจอร์จ ชั้นที่ 4, เหรียญแห่งนักบุญจอร์จ ชั้นที่ 4, ชั้นที่ 3 และ ชั้นที่ 2
ยศที่ได้รับการแต่งตั้ง
รับใช้:  รัสเซีย (1914–1917)  สหภาพโซเวียต (1917–1949, 1956–1968)  โปแลนด์ (1949–1956)
ประจำการ: 1914–1937, 1940–1962
ยศ: จอมพลแห่งสหภาพโซเวียต จอมพลแห่งโปแลนด์
บังคับบัญชา: กองพลทหารม้าซามารา ที่ 7 กองพลทหารม้าที่ 15 กองทหารม้าที่ 5 กองยานยนต์ที่ 9 กองทัพที่ 4 "เหล่าทัพยาร์ตเซโว" กองทัพที่ 16 แนวรบเบรียนสค์ แนวรบดอน แนวรบกลาง แนวรบเบียโลรัสเซียที่ 1 แนวรบเบียโลรัสเซียที่ 2 กองทัพประชาชนโปแลนด์
ผ่านศึก:  สงครามโลกครั้งที่หนึ่ง  สงครามกลางเมืองรัสเซีย  สงครามกลางเมืองจีน ความขัดแย้งจีน-โซเวียต  สงครามโลกครั้งที่สอง การบุกยึดเบสซาราเบีย  มหาสงครามของผู้รักชาติ  การยึดครองโปแลนด์ของสหภาพโซเวียต 

คอนสตันติน คอนสตันติโนวิช โรคอสซอฟสกี (โปแลนด์: Konstanty Ksawerowicz Rokossowski; รัสเซีย: Константи́н Константи́нович (Ксаве́рьевич) Рокоссо́вский) เป็นผู้บัญชาการโซเวียตและโปแลนด์เป็นผู้ได้รับยศจอมพลแห่งสหภาพโซเวียตและจอมพลแห่งโปแลนด์และดำรงตำแหน่งรัฐมนตรีว่าการกระทรวงกลาโหมของสาธารณรัฐประชาชนโปแลนด์ ตั้งแต่ปี 1949 จนกระทั่งถูกถอดถอนในปี 1956 ระหว่างการปฏิวัติตุลาคมในโปแลนด์ เขากลายเป็นหนึ่งในผู้บัญชาการกองทัพแดงที่โดดเด่นที่สุดในสงครามโลกครั้งที่สอง
โรคอสซอฟสกี้เกิดในกรุงวอร์ซอ (ในโปแลนด์ปัจจุบัน ซึ่งขณะนั้นเป็นส่วนหนึ่งของจักรวรรดิรัสเซีย) โรคอสซอฟสกี้รับราชการในกองทัพจักรวรรดิรัสเซียในช่วงสงครามโลกครั้งที่ 1 ในปี 1917 เขาได้เข้าร่วมกับกลุ่มกองกำลังกึ่งทหารการ์ดแดง และในปี 1918 ได้เข้าร่วมกองทัพแดงที่เพิ่งจัดตั้งขึ้นใหม่ เขาต่อสู้อย่างโดดเด่นในช่วงสงครามกลางเมืองรัสเซีย (ค.ศ. 1917-1922)  โรคอสซอฟสกีดำรงตำแหน่งผู้บังคับบัญชาระดับสูงจนถึงปี 1937 เมื่อเขาตกเป็นเหยื่อของการกวาดล้างใหญ่ซึ่งในระหว่างนั้นเขาถูกตราหน้าว่าเป็นคนทรยศ ถูกจำคุกและถูกทรมาน
หลังจากความล้มเหลวของสหภาพโซเวียตในสงครามฤดูหนาวในปี ค.ศ. 1939–1940 โรคอสซอฟสกีถูกนำออกจากคุกและกลับเข้ารับตำแหน่งอีกครั้ง เนื่องจากมีความจำเป็นเร่งด่วนสำหรับเจ้าหน้าที่ที่มีประสบการณ์ หลังจากการรุกรานสหภาพโซเวียตของเยอรมนีในเดือนมิถุนายน ค.ศ. 1941 โรคอสซอฟสกีมีบทบาทสำคัญในการป้องกันมอสโก(ค.ศ. 1941-1942) และการรุกตอบโต้ที่สตาลินกราด (ค.ศ. 1942–1943) และคูสต์ (ค.ศ. 1943) เขามีส่วนสำคัญในการวางแผนและดำเนินการส่วนหนึ่งของปฏิบัติการบากราติออน (ค.ศ. 1944) ซึ่งเป็นหนึ่งในความสำเร็จที่เด็ดขาดที่สุดของกองทัพแดงในสงคราม ซึ่งเขาได้รับแต่งตั้งให้เป็นจอมพลแห่งสหภาพโซเวียต
หลังสงครามโรคอสซอฟสกีกลายเป็นรัฐมนตรีว่าการกระทรวงกลาโหมและรองประธานสภาแห่งคณะรัฐมนตรีในสาธารณรัฐประชาชนโปแลนด์ที่เพิ่งจัดตั้งขึ้น โรคอสซอฟสกีถูกบีบให้ออกจากตำแหน่งในโปแลนด์ในปี ค.ศ. 1956 หลังจากที่วลาดีสลาฟ โกมุลกา ขึ้นเป็นผู้นำของโปแลนด์ จากนั้นโรคอสซอฟสกีก็กลับไปยังสหภาพโซเวียต ซึ่งเขาใช้ชีวิตที่เหลือจนกระทั่งเสียชีวิตในปี ค.ศ. 1968